
Õ I E N D 

Narva Linnavolikogu määruse eelnõu „Sihtasutuse 

Narva Näitused asutamine ja põhikirja kinnitamine” juurde. 
Narva Linna Arenduse ja Ökonoomika Ameti pädevusse kuulub Narva linna investeerimisvõimaluste kaardistamine, linna ettevõtluse perspektiivse paiknemise kavandamine, ettevõtluskeskkonna ja ettevõtluse arenguprogrammide koostamine, ettevõtluskeskkonna uurimine ja analüüsimine.  

Narva Linna Arenduse ja Ökonoomika Ameti pädevusse kuulub ka ettepanekute tegemine linna äriühingute, mittetulundusühingute, sihtasutuste asutamise kohta.
Tuginedes Ameti kogemusele ja olemasolevale mitmete aastate jooksul kogutud informatsioonile võib väita, et vaatamata sellele, et linnas regulaarselt toimuvad linna elanikele ja linna külalistele suunatud üritused (nt. Linna päevad, malefestival, Chopini konkurss, J. Mravinski-nimeline festival jne.), on kõrgematasemeliste ürituste nišš Narva linnas tühi. Taoliste ürituste korraldamine oleks linnale igati kasulik järgmistel põhjustel:
1. Tõhusalt tõstab linna mainet rahvusvahelisel tasandil tänu sellele, et üritust külastavad tuntud inimesed, kes on teinud karjääri kas poliitika-, äri- või kultuurivaldkonnas. 

2. Meelitab meedia tähelepanu, mille kaudu info linna kohta jõuab suurema arvuni inimesteni.

3. Mitmekesistab linna kultuurielu.

4. Toob kasu linnas paiknevatele teenindussektori ettevõtetele.

Olles analüüsinud Narva potentsiaali ühelt poolt ja võttes arvesse Ametil olevat informatsiooni erinevate sihtrühmade huvide ja võimaluste kohta, on Amet arvamusel, et kõige suuremat kasu on linnal võimalik saada kõrgetasemeliste kuntsiteoste näituste korraldamisest. Narva kui linn pika ajalooga ja rikaste kultuuriliste traditsioonidega on täiesti sobilik koht taolisteks näitusteks. Linna asukoht Euroopa liidu piiril, keskaegse linnuse olemasolu annaks nimetatud algatusele täiendavat lisandväärtust. Viimastel aastatel märgatavalt paranenud teenindussektori infrastruktuur ja teeninduse standardid linnas võimaldavad näituste korraldamist väga heal tasemel.

Üldlevinud kogemus näitab, et nimetatud eesmärkide saavutamiseks kõige efektiivsem viis on sihtasutuse loomine.
Sihtasutuse vormi valiku kasuks räägivad järgmised faktorid:

1. Sihtasutus on palju paindlikum keerulisemate ja kiiremate küsimuste lahendamisel kui linnavalitsuse struktuur, kuna otsuste vastuvõtmise protsess ei ole nii aegavõttev, formaliseeritud ja hierarhiline kui näiteks Linnavalitsuse ametiasutuste puhul. Arvestades seda, et suuremate ja tõsisemate investorite meelitamiseks tuleb teha väga palju töid piiratud aja jooksul, otsuste vastuvõtmise aeg on tihti kriitilise tähtsusega.

2. Sihtasutuse finantstegevus on ka läbipaistev läbi igaaastase auditeerimise, samuti toimub sihtasutuse tegevuste pidev kontroll läbi sihtasutuse nõukogu
3. Tähtis on ka see, et toetusfondide ja -programmide seisukohalt on sihtasutus alati teretulnud rahaliste vahendite taotleja, kuna ta tegutseb kindla eesmärgi nimel. Sihtasutuse tegevust on alati lihtsam kontrollida, kui kohaliku omavalitsuse ametiasutuse tegevust. Samal ajal see asjaolu, et sihtasutuse ainsaks asutajaks on kohaliku omavalitsuse üksus, on veelgi parem, kuna märkimisväärselt maandab riske finantseerija jaoks.

4. Sihtasutuse juhtimine läheb linnale maksma odavamaks kui ametnike puhul, kuna plaanis on, et alates teisest tegevusaastast katab sihtasutus oma jooksvad kulud oma tegevusest saadavate tulude arvelt.
Sihtasutuse loomise ja tegutsemisega seotud planeeritavad kulud on orienteeruvalt 1,0 mln krooni 2008.aastal, milliste otstarve on sihtasutuse tegevuse käivitamise finantseerimine, sealhulgas näituste korraldamine, reklaam, jooksvad halduskulud jne. 
Sihtasutuse ainsaks asutajaks on Narva linn.

Lähtudes eeltoodust teeb Narva Linna Arenduse ja Ökonoomika Amet ettepaneku asutada sihtasutus nimega Narva Näitused ja kinnitada sihtasutuse põhikirja.
Georgi Ignatov

